stanford-oval/wikipedia huggingface dataset:
קרבות מלכיה
חילופי הכוחות הישראלים

בעקבות התגברות הלחימה בגזרת המרכז, הועברה חטיבת יפתח לאזור לטרון כדי להשתתף במבצע יורם, וגזרת הגליל העליון המזרחי נמסרה לאחריותה של חטיבת עודד.
ב-1 ביוני 1948 הוחלפו לוחמי הגדוד הראשון של הפלמ"ח על ידי פלוגה א' של גדוד 11 מחטיבת עודד, שזה עתה הוקמה (בלא שלוחמי הפלוגה היו מודעים לכך באותו הזמן). הפלוגה הייתה מורכבת מחברי ההגנה בחיפה. 70–80 אנשי פלוגה א', בפיקודו של יוסי פוגל, התבצרו בארבעה מתחמים עיקריים:
הכפר מאלכיה עצמו, שבו התמקמה גם מפקדת הפלוגה
בית המכס צפונית-מערבית לכפר (ה"בלוק האוס")
המחנה הצבאי הבריטי העזוב (מקום הקיבוץ היום), דרומית לכפר וגבעת העץ שלידו (גבעת גנדי)
גבעה ממזרח לכפר
קרב מלכיה השלישי

ב-5 ביוני 1948, בשעה 12:00 הותקפה יחידת "עודד" שישבה במלכיה על ידי כוח ערבי עדיף בהרבה, בסדר גודל של חטיבה: גדוד של צבא לבנון הסדיר, גדוד סורי סדיר מתוגבר בשריוניות סוריות וגדוד של צבא ההצלה. לכוחות הקרקע הערבים סייעו 8 מטוסים סוריים, כל הכוח האווירי של סוריה באותה העת.
הייתה זו הפעולה הצבאית היחידה של לבנון במלחמת העצמאות, לאחר שממשלת ביירות נכנעה ללחצים סוריים לשתף עימה פעולה. הגרסה הלבנונית הרשמית לקרב הכוללת פקודת המבצע, תרשים כוחות ומהלך הלחימה תורגמה לעברית ופורסמה בכתב העת "היסטוריה" על ידי ההיסטוריון גיא מעיין וראש מרכז המידע לטרור במל"מ, אל"ם (מיל.) ד"ר ראובן ארליך.
קרב מלכיה השלישי > רקע

לאחר כישלון המתקפה הסורית בדגניות היה המשטר הסורי נחוש להפגין הישג צבאי במלחמה. נשיא סוריה, שוכרי אל-קוותלי, מינה שר הגנה ורמטכ"ל חדשים, אשר גיבשו תוכנית מבצע חדשה. מטרתה הייתה ליצור הכרעה טקטית נגד ישראל, באמצעות תקיפת מלקחיים בנקודת התורפה של ישראל בצפון – אצבע הגליל, במטרה לנתקה מן המדינה היהודית. מטרה משנית הייתה הכנסת יחידות צבא ההצלה לגליל, שנותר ללא שום כוחות ערביים שיגנו עליו מפני התקפה אפשרית של צה"ל. התוכנית לא הייתה צולחת ללא שיתוף פעולה לבנוני. צבא לבנון היה עד אז עסוק באבטחת הגבול עם ישראל וסירב ליטול חלק בפלישת 15 במאי.
אל-קוותלי הפעיל לחצים כבדים על עמיתו הלבנוני, שיח' בשארה אל-ח'ורי ועל ראש ממשלת לבנון, ריאד ביי אל-צולח, כדי שיאשרו שיתוף של צבא לבנון הסדיר. סדרה של פשיטות שביצע הפלמ"ח בשטח לבנון, הניצחון הישראלי בקרב מלכיה השני, ועומס הפליטים הפלסטינים ששטפו את דרום לבנון, שכנעו את שיח' בשארה וריאד ביי כי השבת מלכיה לידיים ערביות היא אינטרס לבנוני. השניים חששו מפלישה ישראלית לשטח לבנון, ושאפו להשיב פליטים פלסטינים לגליל מאחר שהם היוו עול כבד על הכלכלה הלבנונית ואיימו להפר את המאזן הדמוגרפי העדין בין העדות.
סוריה הטילה למערכה גם כוחות של צבא ההצלה בפיקוד פוזי אל-קאוקג'י, שעד 15 במאי פעלו בשומרון ובאזור ירושלים, והוצאו משם לצורך ארגון מחדש ואימונים לקראת החזרתם לגליל. קרב מלכיה השני שיבש את תוכנית ההתארגנות ואילץ את קאוקג'י וכוחותיו לשוב אל המערכה מוקדם מהצפוי.
קרב מלכיה השלישי > תוכנית הפעולה

פרק זה טעון שכתוב. אנא תרמו לוויקיפדיה . ייתכן שתמצאו פירוט בדף השיחה. הסיבה היא ויקיזציה של תבליטים, הוספת הערות שוליים, רצוי ניסוחים במשפטים במקום בנקודות..
1. חטיבה 2 של הצבא הסורי מתוגברת ביחידות שריון וארטילריה תצלח במזרח הירדן על גשר בנות יעקב, תכבוש את משמר הירדן ותתקדם בציר איילת השחר – ראש פינה עד צפת.
2. כוח בסדר גודל חטיבתי, מתוגבר ביחידות שריון, ארטילריה והנדסה ובסיוע אווירי של טייסת סורית יכבוש את אזור מלכיה–קדש, יפתח את "שער מלכיה" לתנועת יחידות צבא ההצלה ולכניסתן לעומק הגליל. הכוח כלל את היחידות הבאות:
א. כוח לבנוני בסדר גודל של גדוד מוגבר בפיקוד סא"ל (מוקדם) ג'מיל אל-חוסאמי:
ב. כוח סורי בסדר גודל של גדוד מוגבר בפקוד סא"ל טאלב אל-דאגסתאני:
ג. כוח של צבא ההצלה בסדר גודל של גדוד מוגבר בפיקוד סא"ל מדלול עבאס:
ד. סיוע אווירי של טייסת מטוסים סוריים (8 כלי טיס).
המקורות סותרים בעניין זהותו של מפקד הכוח. ככל הנראה היה זה סא"ל שווכת שוקייר, דרוזי-לבנוני ששימש נציג לבנון בוועדה הצבאית הערבית ומונה לאחר מכן לתפקיד ראש מטה צבא ההצלה.
למעשה, קרב מלכיה השלישי היה היחיד בהיסטוריה שבו שלושה צבאות ערביים (סורי, לבנוני וצבא ההצלה) ביצעו שיתוף פעולה מלא – קרקעי, אווירי וארטילרי – בתא שטח אחד.
קרב מלכיה השלישי > מהלך הקרב

ההתקפה החלה בהפצצה מהאוויר של מטוסים סוריים (ללבנון לא היה חיל אוויר באותה העת) ולאחריה הפגזה ארטילרית כבדה ובשעה 13:30 החלו כוחות הרגלים הלבנונים לתקוף את עמדות לוחמי הפלוגה. ראשונים נפגעו הלוחמים בבית המכס ובשעה 16:30 נותק הקשר בינם לבין מפקדת הפלוגה בכפר. ראשוני הפצועים החלו להגיע לכפר ודיווחו כי הכוח סבל אבדות קשות.
בשעה 18:00 ביקש מפקד הכוח על "גבעת העץ" אישור לסגת אך קיבל פקודה להחזיק בגבעה עד רדת החשיכה. הכוח מילא אחר הפקודה ועם רדת הערב נסוג למחנה הצבאי כשהוא נושא עמו את מפקד הכוח שנפגע בקרב. עם רדת החשיכה, לאחר לחימה עזה במשך למעלה מ-7 שעות מול כוחות אויב גדולים, פסקה האש. לוחמי פלוגה א' החלו להתכנס בכפר ולהתארגן לקראת נסיגת הכוח ממלכיה. מצבורי התחמושת והציוד הושמדו כדי שלא ייפלו בידי הכוחות הערביים.
בחצות החלו אנשי הפלוגה לסגת לעבר מושב רמות נפתלי שממזרח לכפר כשהם נושאים איתם את הפצועים. עם אור ראשון הם הגיעו ליעדם וצבא לבנון השתלט על מלכיה וסביבתה.
בקרב זה נהרגו שמונה לוחמים מפלוגה א' של גדוד 11 ותותחן שהושאל לפלוגה. גופותיהם של שישה מהם טרם נמצאו והם נחשבים חללים שמקום קבורתם לא נודע.
כיבוש מלכיה במבצע חירם

במסגרת מבצע חירם, ב-30 באוקטובר 1948, כבשה חטיבה 7 את סאסא וב-31 באוקטובר, עם שחר, כבשה את מלכיה. כיבוש הכפר נעשה בהתקפת פתע מכיוון צומת סאסא שמדרום לכפר בעוד מגיניו הערבים נערכו להתקפה ממזרח, מכיוון מצודת כ"ח. להתקפה סייעה הפצצה מוקדמת של הכפר על ידי מפציצי B-17 מטייסת 69 שהמריאו מבסיס רמת דוד.
הנצחה

אנדרטה לחללי הפלמ"ח הוקמה במקום שנה לאחר הקרבות, ונחשפה במפקד חגיגי במעמד אנשי חטיבת יפתח ומפקדי הפלמ"ח. נופלי חטיבת עודד לא צוינו באנדרטה וכן נפקד שמם של שניים ממגויסי המח"ל שנחשבו נעדרים באותו זמן. בספטמבר 2009 נחנכה במלכיה אנדרטה משותפת לנופלי הגדוד הראשון של הפלמ"ח וחטיבת עודד. על אדמות אל-מאלכיה כקילומטר מדרום לאתר הקרב הוקם קיבוץ מלכיה על ידי יוצאי הפלמ"ח.
אנדרטה נוספת, לזכרו של מנחם (נחל'ה) נימקובסקי, מלוחמי הגדוד הראשון, שנפל בקרב הראשון על מלכיה, הוקמה ליד עץ האלה הענק, בצד המזרחי של המטעים בקיבוץ מלכיה.
קרב מלכיה הראשון הונצח גם בספרות. ספרו של הסופר והעיתונאי, יצחק טישלר, "אחרונים על הרכס" עוסק בקרב בהרחבה, וגם בספרו של חנוך ברטוב, "מחוץ לאופק, מעבר לרחוב", העוסק בקורותיה של משפחה אחת, מסופר על הקרב שבו נהרג בן המשפחה.
מצפור מלכיה ממוקם בקיבוץ ומהווה נקודת תצפית על עמק קדש, רמת הגולן, החרמון והאזור כולו. הוא נבנה במטרה להנגיש את סיפור הקרבות על מלכיה ולהנציח את הלוחמים שלחמו שם במהלך מלחמת העצמאות. הקרבות על מלכיה היו חלק ממערכה אסטרטגית על השליטה בציר תנועה מרכזי, במהלכם כוחות הפלמ"ח לחמו בעקשנות נגד כוחות ערביים וצבא לבנון. הכפר נכבש וננטש מספר פעמים עד שלבסוף הוחזק על ידי ישראל במסגרת מבצע חירם. המצפור כולל רחבת עץ, מפות תצפית, משקפת גדולה ואנדרטאות לזכר הנופלים. כמו כן, בתחנת שמע ניתן להאזין לסיפורה של אורה ערמוני, חברת קיבוץ מלכיה, המספרת על תולדות המקום. המצפור, שהוקם בסיוע קיבוץ מלכיה וגופים שונים וממשיך לשמר את מורשת הקרבות.
האנדרטה המשותפת בקיבוץ מלכיה. מימין: אנדרטה לחברי ההכשרות המייסדות את קיבוץ מלכיה שנהרגו במערכות הפלמ"ח, אנדרטה לחללי הגדוד הראשון של הפלמ"ח ואנדרטה לחללי חטיבת "עודד" שנהרגו בקרב במלכיה
אנדרטת חטיבת "עודד" במלכיה
אנדרטת הגדוד הראשון של הפלמ"ח במלכיה
אנדרטה לחברי ההכשרות המייסדות את קיבוץ מלכיה, שנפלו במערכות הפלמ"ח
תיאור קרבות מלכיה באתר ההנצחה במלכיה
אתר ההנצחה
האנדרטה לזכרו של מנחם (נחל'ה) נימקובסקי
לקריאה נוספת

אטלס כרטא לתולדות מדינת ישראל – שנים ראשונות – תש"ח-תש"ך, הוצאת כרטא, 1978.
אבן נור ישראל, יפתח אחוזת הסופה – סיפורה של חטיבת יפתח-פלמ"ח.
ספר הפלמ"ח, כרך ב', בעריכת זרובבל גלעד, הוצאת הקיבוץ-המאוחד 1957.
נתנאל לורך, קורות מלחמת העצמאות, הוצאת מסדה 1989
תולדות מלחמת הקוממיות, הוצאת מערכות, 1970
רחבעם זאבי, הקרב על מלכיה מערכות
י. אשל, הקרב השני על מלכיה מערכות
גיא מעיין, "לאבד את הצפון: מדינות-ערב והגליל במלחמת 1948", ב: מלחמת העצמאות תש"ח-תש"ט: דיון מחודש, עורך: אלון קדיש (תל אביב: משרד הביטחון – ההוצאה לאור), 2004, עמ' 269–306.
גיא מעיין וראובן ארליך, "מתודה אינטגרטיבית לחקר מלחמת 1948 – המקרה של קרבות מאלכיה (מאי-יוני 1948)", היסטוריה, 6 (קיץ 2000), עמ' 97–138.
אברהם סלע, "צבא ההצלה בגליל במלחמת 1948", ב: מלחמת העצמאות תש"ח-תש"ט: דיון מחודש, עורך: אלון קדיש (תל אביב: משרד הביטחון – ההוצאה לאור), 2004, עמ' 207–267.
הערות שוליים

↑  מעיין, עמ' 275–276; מעיין וארליך, עמ' 106–111; סלע, עמ' 225–226.
↑  בני מוריס, 1948: תולדות המלחמה הערבית-הישראלית הראשונה, תל אביב, 2010, עמ' 284–286.
↑  יואב גלבר, קוממיות ונכבה, תל אביב, 2004, עמ' 210–212.
↑  מעיין וארליך, עמ' 110–111.
↑  מרדכי בר-און, יחסי כוחות במציאות קרבית ומיתוס 'דוד מול גולית' במלחמת העצמאות, ישראל, 20 (2010) עמ' 131, הערה 75.
↑  מעיין וארליך, עמ' 109–110.
↑  רס"ן י. אשל, ‏הקרב השני על מלכיה, מערכות 112, מרץ 1958, עמ' 56–57
↑  קרב מלכיה השני, באתר הפלמ"ח
↑  מעיין וארליך, עמ' 114–115.
↑  מעיין וארליך, עמ' 133–138.
↑  מעיין, עמ' 278.
↑  מעיין וארליך, עמ' 118–120.
↑  סלע, עמ' 227.
↑  מעיין וארליך, עמ' 122–125.
↑  אירועים בחקירה: מלכיה ב` - מלכיה, באתר האינטרנט של היחידה לאיתור נעדרים
↑  יצחק טישלר, אחרונים על הרכס (תל אביב : עם עובד, תשל"א 1970)
↑  חנוך ברטוב, מחוץ לאופק, מעבר לרחוב (אור יהודה : זמורה-ביתן, 2006)
משוריין של צבא ההצלה ועליו סמל צבא ההצלה: פגיון נעוץ במגן דויד
רפי גברון

| --- | --- |

 לידה:  24 ביוני 1989 (בן 35) לונדון, אנגליה, הממלכה המאוחדת
 מדינה:  הממלכה המאוחדת 
 תקופת הפעילות:  מ-2006
 פרופיל ב-IMDb
 
רפאל פיצ'י גברון (באנגלית: Raphael Pichey Gavron; נולד ב-24 ביוני 1989) הוא שחקן אנגלי ממוצא יהודי, אשר התפרסם בשל השתתפותו בתור קפטן ארדווארק (אנ') במיני-סדרה "מלכוד 22" (2019) ובשל הופעתו כארני נונצי בדרמת הפשע "הסנדק של הארלם" (2019–2021).
ביוגרפיה

גברון נולד בשכונת הנדון במחוז בארנט בצפון לונדון, בנם של הסופרת מרתה פיצ'י והמוציא לאור המנוח סיימון גברון. אמו ילידת ארצות הברית ואביו היה ממשפחה יהודית מצפון לונדון. סבו וסבתו מצד אביו היו המיליונר הפילנתרופ רוברט גברון (אנ') והסוציולוגית חנה פיבל שנולדה בתל אביב והתאבדה בגיל 29. סבא רבא שלו היה הסופר טוסקו פייבל (אנ'), שנודע בשל עבודתו עם הסופר ג'ורג' אורוול. דודתו למחצה (אחותו למחצה של אביו) היא הבמאית שרה גברון (אנ'). סבו מצד אמו של רפי היה בן למשפחה צרפתית-קנדית. לגברון שני אחים צעירים יותר - בנג'מין (יליד 1992) ומוזס (יליד 1996).
בשנת 2008, התנדב גברון בקיבוץ בישראל במשך כחצי שנה.
קריירה

ראשית דרכו של גברון הייתה בשנת 2006 בסרט הקולנוע "הסגת גבול", בו גילם את דמותו של מירו, פורץ צעיר המשתמש בטכניקות מפארקור כדי לפרוץ לבניין המשרדים שבו עובד אדריכל נוף אורבני. על ביצועיו בסרט, היה גברון מועמד לפרס הקולנוע העצמאי הבריטי בקטגוריית השחקן החדש המבטיח.
בשנת 2007 שיחק בעונה השנייה של הסדרה "רומא" של רשת HBO. בשנת 2008 שיחק בסרט "הלילה של ניק ונורה", שם גילם את דב, הסולן בלהקה עם ניק. לאחר מכן התארח במספר פרקים בסדרה "24".
הוא היה המועמד הנבחר לתפקיד בסרט "השיר האחרון" (משנת 2010) של מיילי סיירוס, אך לאחר מכן התפקיד ניתן לשחקן ליאם המסוורת'.
בשנת 2018 שיחק בדרמה המוזיקלית "כוכב נולד" שביים בראדלי קופר.
בשנת 2019, החל לשחק בדרמת הפשע האמריקאית "הסנדק של הארלם" ברשת Epix (אנ'), המספרת את סיפורו האמיתי של הגנגסטר באמפי ג'ונסון בתחילת שנות השישים. בסדרה הוא גילם ארני נונצי, עבריין ידוע לשמצה וחבר בארגון הפשע של משפחת ג'נובזה (אנ').
בשנת 2020 הוא גילם את רודריק בשני פרקים של הסדרה "וסטוורלד" מותחן-מד"ב מבית HBO.
בשנת 2023 ביצע הופעת אורח בסדרה הישראלית-אמריקאית "רוחות ביירות" שיצרו העיתונאי אבי יששכרוף והשחקן ליאור רז עבור רשת שואוטיים האמריקאית ועבור "Yes". הסדרה מגוללת את פרשת חיסולו של המחבל עימאד מורנייה.
מספטמבר עד נובמבר 2024 שיחק לצד רוברט דאוני ג'וניור במחזה "McNeal" בברודוויי.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2006 | הסגת גבול (אנ') | מירו סימיק |  |
| 2008 | הלילה של ניק ונורה | דב |  |
| 2008 | לב של דיו (אנ') | פאריד |  |
| 2012 | סלסט וג'סי לנצח (אנ') | רופרט בייטס |  |
| 2012 | חטיפה לאור יום | ג'וש שואו |  |
| 2012 | Mine Games | לקס |  |
| 2013 | מלשין (אנ') | ג'ייסון קולינס |  |
| 2015 | עוקבים (אנ') | דילן |  |
| 2016 | The Land | פאטי קייק |  |
| 2016 | Love Is All You Need? | סטאו |  |
| 2018 | כוכב נולד | רז גברון |  |
| 2020 | Books of Blood | סימון |  |
| 2025 | Mercy |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2007 | רומא | דורו | 3 פרקים |
| 2009 | 24 | חאמיד | 3 פרקים |
| 2010 | חיים בלתי צפויים | בובי "באג" ג'אתרי | 8 פרקים |
| 2011 | CSI: מיאמי | שון מוראן | פרק: "Special Delivery" |
| 2011–2012 | הורים במשרה מלאה (אנ') | טרוי קווין | 2 פרקים |
| 2016 | Mary + Jane | #softs3rve | פרק: "Jenéeuary" |
| 2016 | From Dusk till Dawn: The Series | פבלו | פרק: "Straitjacket" |
| 2017 | בונז | בני פאנס | פרק: "The Tutor in the Tussle" |
| 2018 | הומקאמינג (אנ') | רייני | 2 פרקים |
| 2018 | מקביל | אדגר | 2 פרקים |
| 2019 | מלכוד 22 | קפטן ארדווארק (אנ') | תפקיד ראשי; 6 פרקים |
| 2019–2021 | הסנדק של הארלם | ארני נונצי | תפקיד ראשי (עונות 1–2); 19 פרקים |
| 2020 | וסטוורלד | רודריק | 2 פרקים |
| 2023 | רוחות ביירות | צ'ט | פרק: "Hunted" |
6+

הפאוור ריינג'רס
6+ (שש פלוס) הייתה רצועת שידור ששודרה בערוץ הילדים בשעות הערב בין השנים 1994–2001. במסגרתה שודרו סדרות אמריקאיות לנוער, בהן "אריזה משפחתית", "אבא חורג, אמא חורגת", "הצלצול הגואל", "נשואים פלוס", "פאוור ריינג'רס זיאו", "צער גידול בנות", "קרובים רחוקים מאוד", "מי הבוס?", "על טעם וריח", "שלושה בדירה אחת", "משפחת קוסבי", "רוזאן", "הנסיך המדליק מבל אייר", "סוניק הקיפוד", "סוניק" ו"עולמה הסודי של אלכס מאק". רצועת השידור החלה מדי יום בשעה 19:30 בשנותיה הראשונות ונמשכה עד השעה 22:00, אז החלה הרצועה "הצגה שנייה". בהמשך החלה הרצועה בשעה 18:00.
בנות הפאוור פאף בגרסה המקורית
משפחת סימפסון
הפסל של צב הנינג'ה רפאל הלבוש בבגדי בלש. הפסל נמצא במוזיאון מאדאם טוסו
באפריל 2001 בוטלה הרצועה 6+ ובמקומה עלתה הרצועה "טלמאניה". עד שנת 2005 שודרו הסדרות ששודרו בעבר בשש פלוס בשעות של אחר הצהריים והערב, ומאוחר יותר שודרו סדרות אנימציה כגון: "חלולים בחלל", "אוגי והמקקים", "בנות הפאוור פאף", "החיים המודרניים של רוקו", "המופע של רן וסטימפי", "המסכה", "משפחת סימפסון", "המעבדה של דקסטר", "מפלצות אמיתיות", "ג'וני בראבו", "צבי הנינג'ה", "אד, אדד ואדי" ו"אמיץ הכלב הפחדן". לאחר מכן הפסיקו לשדר אותן בערוץ הילדים לחלוטין משנת 2006 וחלקן שודרו בערוצים אחרים. כמו כן שודרו ברצועה זו אנימות רבות שגרמו לשינוי שם הרצועה ל"טלמאנגה" עד הורדתה ב-2009.
ערוץ דיסני

ערך זה עוסק בערוץ טלוויזיה אמריקאי. אם התכוונתם למשמעות אחרת, ראו .
| --- | --- |

 פרטי הערוץ
 מדינה:  ארצות הבריתארצות הברית
 קטגוריה:  ילדים, נוער
 תאריך השקה:  18 באפריל 1983
 בעלות:  Disney Branded Television 
 שפה:  אנגלית
 משרד ראשי:  ברבנק, קליפורניה
 שיטת שידור:  HDTV SDTV
 
 http://www.disneychannel.com
 
סמלילו של ערוץ דיסני בשנת 1997 בארצות הברית
לוגו ערוץ דיסני מ-2002 ועד 2010 (בארצות הברית)
לוגו ערוץ דיסני מ-2010 ועד 2014 (בארצות הברית)
לוגו ערוץ דיסני מ-2019 ועד 2024 (בארצות הברית)
ערוץ דיסני (באנגלית: Disney Channel) הוא ערוץ טלוויזיה אמריקאי בבעלות חברת וולט דיסני, אשר החל לפעול ב-18 באפריל 1983. בערוץ משודרים תוכני מקור לגילאי 6–18. תוכניות הערוץ משודרות גם בערוץ בגרסתו הישראלית.
היסטוריה

בשנת 1977, ג'ים ג'ימיטרו, אחד מעובדי חברת וולט דיסני הגה את הרעיון של ערוץ טלוויזיה מטעם החברה, משום שמעבר להצלחת הסרטים ופיתוח פארק אפקוט בפארק דיסניוורלד. באותו הזמן, ההצעה נדחתה, אך 5 שנים לאחר מכן, ההצעה חזרה אל שולחן החברה וזאת בעקבות אובדן הזכויות על קבוצת W (שנמכרה לרשת ויאקום שהחזיקה בזכויות עד שנת 1990 ונסגרה 5 שנים לאחר מכן) ומכך, פיתוח הערוץ החל. ב-18 באפריל 1983, הערוץ החל את שידוריו בארצות הברית. תחילה, השידורים החלו בסרטונים של מיקי מאוס, דונלד דאק, גופי ושאר הדמויות הפופולריות של דיסני, אך זמן שידור הערוץ ארך כ-16 שעות שידור. 3 שנים לאחר מכן, הערוץ עבר למתכונת שידור מלאה האורכת כ-24 שעות. מעבר לסרטונים ששודרו, הוקרנו גם סרטי החברה. הסרט הראשון ששודר בערוץ היה אליס בארץ הפלאות ששודר בינואר, 1984. כמו כן, באותה שנה, הערוץ החל לשדר הפקות מקור ומגזינים וכן, גם תוכניות אירוח לילדים, כשהפופולרית מביניהן הייתה מועדון מיקי מאוס, אשר צימחה לדורותיה מפורסמים רבים כמו בריטני ספירס וכריסטינה אגילרה.
החל מסוף שנות ה-80 עד אמצע שנות ה-90, הערוץ החל בתנופת יצירת סדרות אנימציה המבוססות על דמויות החברה כמו אגדות ברווזים, עולם סחרחר, השכונה של גופי לצד הפקות מקוריות כמו גרגולים וייבוא סדרות כמו דובוני אכפת לי והמלך בבר. מגמת יצירת סדרות מקוריות פרי הערוץ עלתה החל משנת 2001, עם סדרות הטלוויזיה המשפחה הגאה, קים פוסיבל ולילו וסטיץ', כלשצדה, מתפתחות הדרמות והסיטקומים כמו אצל סטיבנס, ליזי מקגוויר, כל כך רייבן, שאף מגמה זו הובילה לעידן חדש של כוכבי הערוץ, כמו מיילי סיירוס, סלינה גומז, דמי לובאטו, הילרי דאף ועוד. כמו כן, הערוץ מפיק ומייצר סרטים, אשר המצליח מביניהם היה סדרת סרטי היי סקול מיוזיקל.
כיום, מעבר לשידורו הרגיל, הערוץ מחזיק בשני ערוצי בת: דיסני ג'וניור, המיועד לילדים קטנים יותר מהקהל הרגיל של הערוץ, שכן לערוץ זה יש רצועת שידור בערוץ הרגיל בארצות הברית. ודיסני XD, המשדר ברובו תוכניות ששודרו בעבר בערוץ ג'טיקס וכן, גם תוכניות שהופקו מבית מארוול. הערוץ בעבר החזיק ערוץ בת נוסף בשם Toon Disney, אשר היה אמור לשמש כמתחרה לערוץ בומרנג של קרטון נטוורק וכן, ערוץ זה שידר את רצועת ג'טיקס שבה שודרו מותגים שבעברם היו בבעלות חיים סבן (שמכר את הזכויות לחברה בשנת 2002, אך לאחר תלונות של הורים רבים על שידורה של פאוור ריינג'רס בדיסני על כך שהיא אלימה יותר משאר התוכניות אחרות בערוץ, הזכויות הוחזרו בשנת 2010) וסדרות כמו ויטץ' וכן, ייבוא של סדרות עבר בהזדמנויות נדירות מבית האחים וורנר, כמו פינקי והמוח. הערוץ הוחלף בשנת 2009 בערוץ דיסני XD.
פוקס קידס

ב-8 בספטמבר 1990 הוקם בארצות הברית ערוץ טלוויזיה, כחלק מרשת "פוקס", בשם "פוקס קידס". שידוריו של הערוץ התקיימו בימים שני עד שישי בשעות אחר הצהריים ובימי שבת בבוקר, וכללו תוכניות, רובן מצוירות, המתאימות לילדים ולבני הגיל הרך. מנהל הערוץ אז היה חיים סבן (מאז שאיחד את חברת הפקה שלו "Saban Entertainment" ב-1995) שהפיק סדרות טלוויזיה רבות ומצליחות וביניהם, ה"פאוור ריינג'רס". ב-2002 הערוץ נסגר עקב בעיות כספיות, רייטינג נמוך ובעקבות פרישתו של סבן מהפקת סדרות טלוויזיה. סבן מכר את הערוץ כולל את חברת הפקה שלו לחברת וולט דיסני בסכום של 1.7 מיליארד דולר. חברת דיסני מיתגה את הערוץ מחדש ושנתה את שמו ל"ג'טיקס". הפאוור ריינג'רס הייתה הסדרה היחידה מפוקס קידס שהמשיכה את שידוריה בערוץ ג'טיקס החדש.
בעקבות החזרת הזכויות על פאוור ריינג'רס ושאר הסדרות שהופקו/יובאו על ידי חיים סבן לידיו, החליטה חברת וולט דיסני לשנות את מיתוגו של ג'טיקס ולהביא את "Disney XD" לכל רחבי אירופה, ובמדינות כגון הונגריה, רומניה, סלובקיה, צ'כיה ובולגריה הוחלט לשנות את השם ל"ערוץ דיסני".
הסדרה הפופולרית ביותר בשלושת הערוצים, הייתה וואן פיס "ילד הגומי החזק ביותר". הורי ילדים שצפו באנימה, תבעו את פוקס קידס על הפסקת הסדרה באמצע והפסידו במשפט לאור סעיף המתיר לערוץ להפסיק שידורה של סדרה באמצעה.
הפקות מקוריות של ערוץ דיסני > סרטים מקוריים

תאומות מכושפות (2005)
16 משאלות (2010)
אבא בצרה (2009)
איש הדקה (2008)
בית חכם (1999)
ג'אמפ אין (2007)
ג'וני צונאמי (1999)
ג'וני קאפהלה: חוזר על בורד (2007)
החיים היפים: הסרט (2011)
היי סקול מיוזיקל (2006)
היי סקול מיוזיקל 2 (2007)
היי סקול מיוזיקל 3 (2008)
המורה נעלם (2002)
המכשפים מוויברלי פלייס: הסרט (2009)
הצוערת קלי (2002)
הרייט המרגלת:מלחמת הבלוג (2010)
ההרפתקה המדהימה של שארפיי (2011)
השנה ה-13 (1999)
התאהבתי בכוכב (2010)
ונדי וו: לוחמת הנשף (2006)
זינון: ילדת המאה ה-21 (1999)
זינון: סרט ההמשך (2001)
זינון: זי 3 (2004)
חיי כלב (2005)
חנון מהסרטים (2011)
לימונד מאות' (2011)
מדריך בהפתעה (2010)
סקייראנרס (2009)
על פרות ויפהפיות (2006)
פיט בוקע מהביצה (2009)
פיניאס ופרב הסרט: המסע אל היקום המקביל (2011)
פיקסל פרפקט (2004)
צ'יטה גירלז (2003)
צ'יטה גירלז 2 (2006)
צ'יטה גירלז 3: עולם אחד (2008)
קאמפ רוק (2008)
קאמפ רוק 2: הג'אם האחרון (2010)
קים פוסיבול: מפגש בזמן (2003)
קים פוסיבול: כה הדרמה (2005)
רדיו רבל (2012)
שיין (2012)
תוכנית להגנת נסיכות (2009)
תיכון אבלון (2011)
תקראו ותבכו (2006)
סקיילר נגד המפלצת (2012)
חוף מהסרטים (2013)
קלאוד 9 (2014)
זאפד (2014)
החבר המושלם שלי (2014)
שיער ביום רע (2015)
חוף מהסרטים 2 (2015)
היורשים (2015)
שקוף שזאת אחותי (2015)
הבייביסיטריות יוצאות להרפתקאות (2016)
מתחלפים (2016)
פלונטר: לפני שהכל התחיל (2017)
היורשים 2 (2017)
זומבים (2018)
שישי הפוך (2018)
קים פוסיבול (2019)
היורשים 3 (2019)
זומבים 2 (2020)
קסם בלתי נשלט (2020)
ספין (2021)
עטופים (2021)
הלופ של חג המולד (2021)
זומבים 3 (2022)
סניקרלה (2023)
היורשים: עלייתה של רד (2024)
הפקות מקוריות של ערוץ דיסני > סדרות טלוויזיה

ג'ט ג'קסון המופלא (2001-1998)
ליזי מקגוויר (2001 - 2004)
The Proud Family (2001 - 2005)
קים פוסיבול (2002 - 2007)
Totally in Tune (2002)
דייב הברברי (2004 - 2005)
כל כך רייבן (2003 - 2007)
לילו וסטיץ': הסדרה (2003 - 2006)
תקועים בזמן (2004 - 2006)
ברנדי ומר וויסקרס (2004 - 2006)
אמריקן דרגון (2005 - 2007)
החיים היפים של זאק וקודי (2005 - 2008)
הבאז על מגי (2005 - 2006)
בית הספר לקיסר המתחיל (2006 - 2008)
האנה מונטנה (2006 - 2011)
שורטי מקשורטס שורטס (2006 - 2007)
המחליפים (2006 - 2009)
קורי בבית הלבן (2007 - 2008)
פיניאס ופרב (2007 - 2015)
אחרי הצלצול (2007 - 2009)
המכשפים מוויברלי פלייס (2007 - 2012)
החיים היפים על הסיפון (2008 - 2011)
תנו לסוני צ'אנס (2009 - 2011)
ג'ונאס (2009 - 2010)
גוד לאק צ'ארלי (2010 - 2014)
הדגים (2010 - 2014)
שייק (2010 - 2013)
פיניאס ופרב מארחים (2010 - 2011)
החרשנים (2011 - 2014)
לגמרי במקרה! (2011 - 2012)
הבייביסיטר שלי ערפדית (2011 - 2012)
פרנקסטארס (2011)
ג'סי (2011 - 2015)
אוסטין ואלי (2011 - 2016)
גרוויטי פולס (2012 - 2016)
קוד: 9 (2012)
דוג בלוג (2012 - 2015)
מיקי מאוס (2013 - 2019)
ליב ומאדי (2013 - 2019)
וונדר מציל את העולם (2013 - 2016)
זה הסוף שלי (2014 - 2015)
לנצח, להפסיד או לצייר (2014)
העולם של ריילי (2014 - 2017)
קייסי אנדרקאבר (2015 - 2018)
תמיד ביחד (2015 - 2016)
המופלאה: הרפתקאות ליידי באג (2015 - הווה)
קיקיוואקה: מחנה קיץ (2015 - הווה)
היורשים: עולם מרושע (2015 - 2017)
הארלי באמצע (2016 - 2018)
ביזארדבארק (2016 - 2019)
אלנה מאוולור (2016 - 2020)
פלונטר: הסדרה (2017 - 2020)
אנדי (2017 - 2019)
מפלצת של מלון: הסדרה (2018 - 2019)
הבית של רייבן (2017 - 2024)
6 גיבורים: הסדרה (2017 - 2021)
סיפורים של ברווזים (2017 - 2021)
'הגרינים בעיר הגדולה (2018 - הווה)
באג ג'ויס: הרפתקאותיי במחנה (2018)
מלחמת הכוכבים: התנגדות (2018 - 2020)
קופ וקאמי שואלים את העולם (2018 - 2021)
חוקי המרפי של מיילו (2019 - 2016)
סידני במקסימום (2019 - 2022)'
פסט ליין (2019)
סטאר נגד כוחות הרשע (2015 - 2019)
תזרמו עם זה (2019 - 2021)
אמפיביה (2019 - 2022)
בית ספר לגורים (2019)
גבי דוראן: בייביסיטר לחייזרים (2020 - 2022)
בית הינשוף (2020 - 2023)
דיסני פאם ג'אם (2020)
הרוח ומולי מגי (2021 - 2024)
מון גירל ושדינוזאור (2023 - הווה)
קיף (2023 - הווה)
גרטל והאוגר (2022 - הווה)
דארקווינג דאק (2022)
בית הספר לוויקינגים (2022 - הווה)
יטי צהוב ובלתי ניתן לעצירה (2022 - 2023)
צ'יפ ודייל: החיים בפארק (2023 - הווה )
אולטרה ויולט והעקרב השחור (2022)
הסודות של סאלפר ספרינגס (2021 - 2023)
ספיידרמן: מימד העכביש (2012 - 2017)
מלחמת הכוכבים: סיפורה של אימפריה (2024)
ראו גם

חברת וולט דיסני
ערוץ דיסני ישראל
פוקס קידס
ג'טיקס
פוקס (רשת טלוויזיה)
קרוס-אוברים בסדרות ערוץ דיסני